ఆమంచి కృష్ణ మోహన్

ఆమంచి కృష్ణమోహన్  ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన చీరాల నియోజకవర్గం నుండి 2009 నుండి 2019 వరకు ఎమ్మెల్యేగా ప్రాతినిధ్యం వహించాడు.
జననం, విద్యాభాస్యం 
ఆమంచి కృష్ణ మోహన్  22 ఆగష్టు 1975లో  ఆంధ్రప్రదేశ్ రాష్ట్రం,  ప్రకాశం జిల్లా, వేటపాలెం మండలం,  పందిళ్లపల్లి గ్రామంలో వెంకటేశ్వర్లు, సుబ్బరావమ్మ దంపతులకు జన్మించాడు. ఆయన డిగ్రీ (బీఎస్సీ) వరకు చదువుకున్నాడు.
రాజకీయ జీవితం
ఆమంచి కృష్ణ మోహన్  2000లో కాంగ్రెస్ పార్టీ ద్వారా రాజకీయాల్లోకి వచ్చి వేటపాలెం జడ్పీటీసీ సభ్యుడిగా గెలిచాడు. ఆయన కొణిజేటి రోశయ్య ప్రోతాహంతో 2006లో వేటపాలెంలోని దేశాయిపేట–2 నుంచి ఎంపీటీసీగా పోటీ చేసి వేటపాలెం ఎంపీపీగా ఎన్నికయ్యాడు.  ఆయన 2004లో చీరాల నియోజకవర్గం నుండి పోటీ చేసిన  కొణిజేటి రోశయ్య విజయానికి కీలకంగా వ్యవహరించి ఆయన రాజకీయ వారసుడిగా గుర్తింపు పొందాడు. కొణిజేటి రోశయ్య 2009లో ప్రత్యక్ష ఎన్నికలకు  దూరంగా కావడంతో ఆమంచి కృష్ణ మోహన్ చీరాల నియోజకవర్గం నుండి 2009 ఎన్నికల్లో కాంగ్రెస్‌ పార్టీ అభ్యర్దిగా పోటీ చేసి తన సమీప ప్రత్యర్థి టీడీపీ అభ్యర్థి జంజనం శ్రీనివాసరావుపై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. తరువాత ప్రకాశం జిల్లా కాంగ్రెస్‌ పార్టీ అధ్యక్షునిగా పని చేశాడు.

ఆమంచి కృష్ణ మోహన్ రాష్ట్ర విభజన అనంతరం కాంగ్రెస్‌ పార్టీకి రాజీనామా చేసి 2014 అసెంబ్లీ ఎన్నికల్లో నవోదయం పార్టీ నుంచి పోటీ చేసి రెండోసారి ఎమ్మెల్యేగా గెలిచాడు. ఆయన తదనంతరం 3 సెప్టెంబర్ 2015లో టీడీపీలో చేరాడు. ఆమంచి కృష్ణ మోహన్ 13 ఫిబ్రవరి 2019న టీడీపీని వీడి వైఎస్సార్‌ కాంగ్రెస్ పార్టీలో చేరాడు. ఆయన 2019లో జరిగిన ఎన్నికల్లో వైసీపీ అభ్యర్థిగా పోటీ చేసి ఓటమిపాలై ప్రతుతం చీరాల నియోజకవర్గ వైఎస్సార్‌ కాంగ్రెస్‌ పార్టీ ఇన్‌చార్జి గా ఉన్నాడు.

ఆమంచి కృష్ణ మోహన్ 2024లో జరగనున్న అసెంబ్లీ ఎన్నికల్లో చీరాల వైసీపీ టిక్కెట్ దక్కకపోవడంతో తీవ్ర అసంతృప్తితో ఉన్న ఆయన 2024 ఏప్రిల్ 04న  వైయ‌స్ఆర్ కాంగ్రెస్ పార్టీకి రాజీనామా చేశాడు.

మూలాలు

వర్గం:ఆంధ్రప్రదేశ్ శాసన సభ్యులు (2009)
వర్గం:ఆంధ్రప్రదేశ్ శాసన సభ్యులు (2014)